ദത്ത് വിവാദം വിശദീകരണവുമായി സിപിഎം തിരുവനന്തപുരം: ദത്ത് വിവാദത്തില് വിശദീകരണവുമായി സിപിഎം രംഗത്ത്. കുഞ്ഞിനെ അനുപമക്ക് കിട്ടണമെന്നാണ് പാര്ട്ടി നിലപാടെന്ന് ജില്ലാസെക്രട്ടറി ആനാവൂര് നാഗപ്പന് പറയുന്നത്. കുഞ്ഞിന്റെ അച്ഛന് അജിത് തന്നെ സമീപിച്ചിട്ടില്ലെന്നും ആനാവൂര് വിശദീകരിച്ചു. അനുപമ ഫോണില് വിളിച്ച് സംസാരിക്കുക മാത്രമാണ് ചെയ്തതെന്നാണ് ആനാവൂരിന്റെ വിശദീകരണം . അനുപമ തന്നെ സമീപിച്ചിട്ടില്ല, പരാതി ഇവിടെ കൊടുക്കുകയാണ് ചെയ്തത്. പാര്ട്ടിപരമായി പരിഹരിക്കാന് കഴിയുന്ന പ്രശ്നം അല്ല എന്നാണ് ഞാന് പറഞ്ഞത്, മോളേ എന്ന് വിളിച്ചാണ് സംസാരിച്ചത്. ഇതാണ് ആനാവൂരിന്റെ വിശദീകരണം. എന്നാല് ഈ വാദം അനുപമയും ഭര്ത്താവും തള്ളി. മോളേ എന്ന് വിളിച്ച് സംസാരിച്ചിട്ടില്ല. തന്്റെ കുഞ്ഞിന്റെ കാര്യത്തില് പാര്ട്ടിക്ക് ഉത്തരവാദിത്വമില്ലെന്നും ഇതിലൊന്നും പാര്ട്ടിക്ക് ഒന്നും ചെയ്യാനില്ലെന്നും വഴക്ക് പറയുന്ന രീതിയിലാണ് സംസാരിച്ചതെന്നാണ് അനുപമ വ്യക്തമാക്കുന്നത്.The post ദത്ത് വിവാദം വിശദീകരണവുമായി സിപിഎം first appeared on MalayalamExpressOnline.